พอดีว่าดิฉันฉีดยาคุมแบบ3เดือนแล้วอยากมีลูก ฉีดครั้งแรกเมื่อวันที่27มิ.ย.62 แล้วครั้งที่2ก็ฉีดวันที่10ตุลา62 หลังจากนั้นก็หยุดฉีดเพราะดิฉันและสามีอยากมีลูก ทุกวันนี้ก็ยังรออยากที่จะมี แล้วดิฉันจะมีลูกได้หรือไม่คะ
สวัสดีค่ะ การใช้ยาคุมแบบฉีดทุก 3 เดือนนั้นเป็นการคุมกำเนิดที่มีประสิทธิภาพสูงค่ะ แต่หลังจากหยุดใช้ยา หากไม่มีปัญหาเรื่องมดลูกหรือรังไข่ และตัวอสุจิแข็งแรงดี ก็สามารถมีบุตรได้ตามปกติ อาจจะใช้เวลาประมาณ 3-12 เดือนขึ้นกับบุคคล กว่าจะกลับมามีการตกไข่และมีบุตรได้ ซึ่งอาจจะค่อนข้างนานเทียบกับยาคุมแบบแผงรับประทานรายเดือนค่ะหากมีเพศสัมพันธ์อย่างสม่ำเสมอไม่ได้ป้องกันไป 1 ปีเต็ม แต่ยังไม่ตั้งครรภ์ อาจจะมีสาเหตุอื่นๆนอกเหนือจากผลข้างเคียงจากการใช้ยาคุม เช่นการมีมดลูกที่ผิดปกติ ท่อนำไข่ตีบตัน ไข่ตกไม่สม่ำเสมอ หรือสาเหตุจากฝ่ายชายเช่นจำนวนอสุจิน้อยหรือไม่แข็งแรง ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้น ซึ่งควรไปพบแพทย์เพื่อตรวจเพิ่มเติมต่อไปค่ะ